stanford-oval/wikipedia huggingface dataset:
Esmé Bianco
Yksityiselämä

Bianco syntyi Hertfordshiressa vuonna 1982, ja muutti 18-vuotiaana Lontooseen, missä hän opiskeli näyttelemistä Goldsmiths' Collegessa. Vuonna 2011 Bianco oli jonkin aikaa suhteessa muusikko Marilyn Mansonin kanssa; helmikuussa 2021 Bianco sanoi Mansonin pahoinpidelleen häntä heidän suhteensa aikana.
Esa Rannila

Esa Kalevi Rannila (s. 19. joulukuuta 1954 Vimpeli) on suomalainen yrittäjä ja yritysjohtaja, joka on saanut teollisuusneuvoksen arvonimen.
Esa Rannila syntyi toimitusjohtaja Paavo Rannilan ja Marjatta Mäkisen perheeseen. Hän kävi keskikoulun Vimpelin yhteiskoulussa. Rannila oli Paavo Rannila Oy:n, sittemmin Paavo Rannila Steel Oy, osakas 1976–1991, myyntijohtaja 1976–1983 ja markkinointijohtaja 1983–1991 ja toimi yhtiön hallituksen jäsenenä ja puheenjohtajana, sekä Rannila Air Oy:n, vuodesta 1992 E & K Rannila Oy, markkinointijohtaja 1991–1992 ja yhtiön hallituksen jäsen ja puheenjohtaja.Rannila on toiminut myös useiden muiden yhtiöiden osakkaana ja johtoelimissä, kuten K & E Rannila Oy, Rumtec Oy, Rumtec Holding Oy, Ratiocinor Oy, Tikli Group Oy, Harmada Invest Oy ja Vinhalli Oy. Teollisuusneuvoksen arvonimen hän sai 2008.
Estadio León

Estadio León
Estadio León eli Estadio Nou Camp on jalkapallostadion Leónin kaupungissa Meksikossa. Stadion rakennettiin 1967 ja sen kapasiteetti on 33 943. Se on paikallisen Club Leónin kotistadion. Stadionilla pelattiin sekä vuoden 1970 että 1986 jalkapallon MM-kilpailujen otteluita.
Aiheesta muualla

Kuvia tai muita tiedostoja aiheesta Estadio León Wikimedia Commonsissa
Lentorata

| Lentorata> Perustiedot |
| --- | --- |
Reitti:  Pasila–Lentoasema–Kytömaa
Avattu:  aikaisintaan 2030-luvulla
Rakennuskustannus:  2,7 miljardia euroa (arvio)
Tekniset tiedot
Pituus:  30 km
Raiteiden lkm:  2
Sähköistys:  kyllä
Lentorata on suunnitteilla oleva kaksiraiteinen sähköistetty kaukoliikennerata, joka yhdistäisi Helsinki-Vantaan lentoaseman valtakunnalliseen kaukojunaverkostoon. Rata kulkisi Pasilasta lentoaseman kautta pohjoiseen Keravan Kytömaalle, suurelta osin tunnelissa. Rataosan pituus olisi 30 kilometriä. Keravalla rata liittyisi päärataan ja Lahden oikorataan sekä myöhemmin mahdollisesti myös itärataan.
Radalle on suunniteltu siirrettävän kaukojunaliikenne Tampereen ja Lahden suuntiin sekä muutama taajamajuna. Lentorata olisi ratkaisu pääradan välityskyvyn lisäämiseen; toisena vaihtoehtona pidetään kahta lisäraidetta  Pasilan ja Keravan välille.
Radan on arvioitu lyhentävän matka-aikoja Helsingistä ja Keravan pohjoispuolisilta alueilta lentoasemalle noin 15–20 minuutilla. Matka-aika pohjoisen suunnasta Helsinkiin säilyisi kuitenkin samana. Lentorata poistaisi matkasta junavaihdon, sillä nykyisin pohjoisen suunnasta lentokentälle saapuvien matkustajien täytyy vaihtaa Kehäradan lähijunaan Tikkurilassa. Lentoradalle rakennettaisiin uusi asema Kehärataan kuuluvan Lentoaseman rautatieaseman yhteyteen.
Kustannukset ja toteutus

Liikennevirasto arvioi hankkeen kustannustasoksi miljardi euroa vuonna 2010, mikä tekisi hankkeesta yhteiskuntataloudellisesti kannattavan. Päivitetty kustannusarvio on kuitenkin 2,7 miljardia euroa.
Lokakuussa 2018 lentoradan vaikutuksia lähdettiin tarkastelemaan uudestaan, mutta radasta ei kuitenkaan ole tehty jatkosuunnittelu- tai rakentamissuunnitelmia. Liikennettä radalla olisi aikaisintaan 2030-luvun alussa.
Valtiovarainministeriön ja Liikenne- ja viestintäministeriön raportin (2023) mukaan hankkeen hyöty-kustannussuhdetta kuvaava h/k-luku on 0,30, eli hankkeen suorat taloudelliset hyödyt eivät riitä kattamaan kustannuksia, joten se on yhteiskuntataloudellisesti kannattamaton. Radan rakentamisesta aiheutuvien hiilidioksidipäästöjen laskennallinen takaisinmaksuaika on 290 vuotta, joten hankkeen ilmastovaikutus on negatiivinen.
FC Helsingborg

Floorball Club Helsingborg on ruotsalainen salibandyn erikoisseura Helsingborgista. Seuran miesten edustusjoukkue pelaa kaudella 2013–2014 Ruotsin korkeinta sarjatasoa Svenska Superligania.
Joukkueen virallinen kotipeliasu on sinimusta-raitainen paita, mustat shortsit ja mustat sukat. Vieraspaita on valkoinen. FC Helsingborg kotiareena on Idrottens Hus, jonka yleisökapasiteetti on 1850 paikkaa, joista joista 600 seisomapaikkaa. Hallin yleisöennätys 1 908 katsojaa syntyi 7. maaliskuuta 2004 ottelussa FC Helsingborg vastaan Jönköpings IK. Seura tunnettiin aiemmin nimellä Högaborg BK, mutta nimi vaihdettiin kaudella 2003-2004. Seuran farmijoukkueena on IV-divisioonassa pelaava Sofiero FC.
Aiheesta muualla

FC Helsingborg - Seuran kotisivu (ruotsiksi)
Egyptiläinen murtoluku

Egyptiläiset esittivät murtolukuja Horuksen silmä-hieroglyfin osilla.
Egyptiläinen murtoluku on rationaaliluku, joka esitetään ykkösen tasaosien eli resiprookkimurtolukujen summana. Egyptiläiset murtoluvut ovat yli 4 000 vuotta vanhaa matematiikkaa Niilin alueelta.
Vuonna 1858 skotlantilainen nuorukainen Henry Rhind osti Egyptistä torikauppiaalta thebalaisesta haudasta löydetyn papyruskäärön, joka tunnetaan nimellä Rhindin papyrus ja joka Rhindin kuoleman jälkeen ajautui British Museumiin Lontooseen. Käärössä esitellään egyptiläisten käyttämä murtolukujärjestelmä, joka on vertailun kannalta ja monissa käytännön tilanteissa yksinkertaisempi kuin nykymatematiikan käyttämä rationaalinen muoto. Muinaiset egyptiläiset tunsivat murtoluvuista vain ykkösen tasaosat, kuten luvut 1/2, 1/3 ja 1/4. He ilmaisivat kaikki murtoluvut tällaisten egyptiläisten murtojen summina, vieläpä niin, että yhteenlaskettavat olivat aina keskenään erilaisia. Esimerkiksi:
| 0 | 1 | 2 |
| --- | --- | --- |
|  {\frac {3}{4}} |  = |  {\frac {1}{2}}+{\frac {1}{4}} ja |
|  {\frac {3}{7}} |  = |  {\frac {1}{3}}+{\frac {1}{11}}+{\frac {1}{231}}. |
Apuna käytettiin erilaisia taulukoita.
Eräs tapa muuntaa tavallinen ykköstä pienempi (positiivinen) murto edellä mainitunlaiseksi summaksi on ahne algoritmi: Murrosta erotetaan ensimmäiseksi yhteenlaskettavaksi mahdollisimman suuri murto 1/m, jäännöksestä toinen mahdollisimman suuri murto 1/n ja niin edelleen niin kauan, ettei mitään jää. Menettely todella päättyy aina jossain vaiheessa, minkä todisti vuonna 1202 italialainen Fibonacci. Seuraavana esimerkki ahneen algoritmin tuottamasta esityksestä:
Kuten esityksestä ilmenee, ei ahne algoritmi ole aina kaikkein lyhin tapa esittää rationaaliluku resiprookkimuodossa.
Egyptiläisten murtolukuesitysten käyttö kokonaislukujen tekijöihinjaossa

Egyptiläiset murtolukuesitykset voivat nykyajan matematiikan harrastajan tai tutkijan mielestä tuntua lähinnä historialliselta kuriositeetilta.
Tässä esitetään kuitenkin eräs nykyajan tietoliikenteen tietoturvaan liittyvä sovellus.
Monet julkisen avaimen infrastruktuurin (PKI) salakirjoitusmenetelmät nojautuvat siihen, että suurten kokonaislukujen kertominen keskenään on tietokoneilla erittäin helposti suoritettavissa, kun taas päinvastainen operaatio, suurten kokonaislukujen tekijöihinjako on erittäin vaikeaa. Tunnetuin esimerkki tällaisesta algoritmista on RSA.
RSA-menetelmän julkisen avaimen moduuliosa  n on kahden suuren, esimerkiksi 100–200 -numeroisen alkuluvun tulo,  n=pq. Jos alkuluvut  p ja  q tunnetaan, salakirjoitusjärjestelmän murtaminen on helposti suoritettavissa.
Oletetaan, että tunnetaan jollakin positiivisella kokonaisluvulla  k\geq 2, missä luku  k ei ole jaollinen 
luvuilla  p tai  q, luvun  {k \over n} egyptiläinen murtolukuesitys.
Olkoon
missä  m>1.
Tällöin
Toisin kirjoittaen
Siten  p jakaa välttämättä jonkin luvun  r_{i} ja  q jakaa jonkin luvun  r_{j}.
Jos ko. egyptiläinen murtolukuesitys on satunnaisesti valittu, on hyvin todennäköistä, että  i\not =j.
Tällöin luvun n alkutekijät saadaan selville laskemalla luvun  n suurimmat yhteiset tekijät kunkin luvuista  r_{1},...,r_{m} kanssa.
Egyptiläisten murtolukujen tekijöihinjakomenetelmän etuna muihin tekijöihinjakomenetelmiin nähden on se, että
murtolukuesitysten laskemiseen ei tarvita luvun  n tekijöihinjakoa
menetelmä hyödyntää sitä, että peruslaskutoimitukset (samoin kuin modulaariaritmetiikan perusoperaatiot) ovat helposti suoritettavissa normaalipituisia RSA-avaimia huomattavastikin suuremmilla (esimerkiksi kymmeniätuhansia numeroita sisältävillä) kokonaisluvuilla.
Osoitamme vielä, että luvulla  2/n, missä  n=pq on kahden parittoman alkuluvun tulo, on aina olemassa egyptiläinen murtolukuesitys, joka 'erottelee' tekijät  p ja  q. Todetaan nimittäin, että
missä
ja
Aiheesta muualla

Wikimedia Commonsissa on kuvia tai muita tiedostoja aiheesta .
Kevin Gong. Egyptian Fractions (PDF-tiedosto) Useita algoritmeja egyptiläisten murtolukujen määrittämiseksi, jotkut niistä ovat tehokkaita ja jotkut hankalampia
Dr Ron Knott. Egyptian Fractions Yleistä tietoa egyptiläisistä murtoluvuista
Enrique Murciano

| Enrique Murciano |
| --- | --- |
 Enrique Murciano, huhtikuu 2006
Henkilötiedot
Syntynyt: 9. heinäkuuta 1973 (ikä 51) Miami, Florida
Näyttelijä
Aktiivisena:  1997–
Merkittävät roolit:  Danny Taylor Ilman johtolankaa   Lorenzo Ruiz Isku Mogadishuun
Aiheesta muualla
IMDb 
Enrique Murciano (s. 9. heinäkuuta 1973 Miami, Florida) on yhdysvaltalainen näyttelijä, jolla on kuubalaiset sukujuuret.
Ura

Murciano opiskeli Tulane Universityssa ja Boston Law Schoolissa, mutta muutti Los Angelesiin tavoitteenaan tulla näyttelijäksi. Hänen ensimmäisiä rooleja oli Alejandron rooli elokuvassa Speed 2 – vaara iskee vesillä (1997). Rooli sisälsi vain yhden vuorosanan. Hänen läpimurtonsa tuli kolme vuotta myöhemmin Oscar-voittaja elokuvassa Traffic (2000), jota seurasi rooli Ridley Scottin ohjaamassa elokuvassa Isku Mogadishuun ( 2001). Murciano näytteli myös lyhyeksi jääneessä tv-sarjassa Spyder Games. Sen jälkeen hän sai Danny Taylorin roolin tv-sarjassa Ilman johtolankaa, tv-sarjasta tuli hitti ympäri maailmaa ja siitä hän nykyisin parhaiten tunnetaan. Ilman johtolankaa tehtiin seitsemän kautta aina vuoteen 2009 asti. Murcianon muita tunnettuja elokuvia ovat mm. Sandra Bullockin tähdittämä elokuva Miss FBI - aseistettu ja ihana (2005) ja The Lost City (2005). Murciano näytteli ja oli myös tuottajana espanjankielisessa elokuvassa nimeltään vuonna Máncora (2008). Yhdysvaltain presidentinvaalien aikaan hän myös esiintyi Barack Obaman kannatusmusiikkivideossa Yes We Can sekä Demi Mooren ohjaamassa Obaman kannatusvideossa.
Yksityiselämä

Hän seurusteli näyttelijä Molly Simsin kanssa monta vuotta.  Hän seurusteli brittiläisen mallin Lily Colen kanssa kaksi ja puoli vuotta, mutta suhde päättyi vuonna 2011 eroon.
Valikoitu filmografia

Speed 2 - Vaara iskee vesillä (Speed 2: Cruise Control, 1997)
Traffic (Traffic, 2000)
Isku Mogadishuun (Black Hawk Down, 2001)
Ilman johtolankaa (Without a Trace, 2002-) (TV-sarja)
Miss FBI - aseistettu ja ihana (Miss Congeniality 2: Armed & Fabulous, 2005)
The Lost City (The Lost City, 2005)
Máncora (Máncora, 2008)
Aiheesta muualla

Enrique Murciano Internet Movie Databasessa. (englanniksi)
Enrique Murcianon fanisivut (Arkistoitu – Internet Archive)
Enrique Murciano NNDB:ssä
Luan Santana

Luan Santana
Luan Rafael Domingos Santana (s. 13. maaliskuuta 1991 Campo Grande) on brasilialainen laulaja.
Diskografia

Tô de Cara (2008)
Luan Santana: Ao Vivo (2009)
Luan Santana Ao Vivo no Rio (2011)
Quando Chega a Noite (2012)
As Melhores... Até Aqui (2013)
O Nosso Tempo É Hoje (2013)
Duetos (2014)
Acústico (2015)
Aiheesta muualla

Wikimedia Commonsissa on kuvia tai muita tiedostoja aiheesta .
Luan Santanan viralliset kotisivut (portugaliksi)
Leo G. Carroll

Leo G Carroll elokuvan Särkyneiden haaveiden kaupunki -trailerissa.
Leo G. Carroll (25. lokakuuta 1886 – 16. lokakuuta 1972) oli englantilainen näyttelijä, joka tunnetaan parhaiten rooleistaan useissa Alfred Hitchcockin elokuvissa.
Filmografiaa

Intian sankari (1935)
Elisabeth ja Essex (1939)
Verinen linna (1939)
92. kadun talo (1945)
Aina vain Amber (1947)
Morsiamen isä (1950)
Kilimanjaron lumet (1952)
Särkyneiden haaveiden kaupunki (1952)
Enkelten keittiö (1955)
Tarantula (1955)
Ansa vanhemmille (1961)
Takaa-ajettuna (1963)
Rebekka (1940)
Vaarallisia valheita (1941)
Noiduttu (1945)
2 pisaraa viiniä (1947)
Muukalaisia junassa (1951)
Vaarallinen romanssi (North By Northwest) (1959)
Kaksoisagentti (1965)
Yksi agentti liikaa (1966)
Kadonnut agentti (1966)
Vihreähattuinen agentti (1966)
Karate Killers (1967)
Helikopteriagentit (1968)
Panoksena maailma (1968)
Aiheesta muualla

Leo G. Carroll Internet Movie Databasessa. (englanniksi)
Estadio Helmántico

| Estadio Helmántico |
| --- | --- |

Rakennuksen tiedot
Sijainti:  Salamanca, Espanja
Avattu:  8. huhtikuuta 1970
Omistaja:  UD Salamanca
Kenttä:  luonnonnurmi
Arkkitehti:  Antonio García Fernando Población
Käyttäjät
 UD Salamanca 
Katsojakapasiteetti
 17 341 
Kentän mitat
 105 x 72 metriä 
Lisää rakennusartikkeleitaArkkitehtuurin teemasivulla
Estadio Helmántico on jalkapallostadion Salamancassa Espanjassa. Se sijaitsee Salamancan kaupunkialueen ulkopuolella. Stadion on avattu 8. huhtikuuta 1970 ja sen yleisökapasiteetti on 17 341. Se toimii paikallisen jalkapalloseura Unión Deportiva Salamancan kotistadionina.
Stadionilla on myös tapana järjestää kerran vuodessa kansainväliset yleisurheilukilpailut. Ne ovat virallisesti tunnettu nimellä "Javier Sotomayor", entisen kuubalaisen korkeushyppääjä Javier Sotomayorin mukaan, joka hyppäsi stadionilla korkeushypyn maailmanennätyksen 245 senttimetriä vuonna 1993. Stadionin ulottuvissa sijaitsee myös tenniskenttiä ja uima-altaita.
Aiheesta muualla

Stadion UD Salamancan sivustolla (Arkistoitu – Internet Archive) (espanjaksi)
Liisa Savolainen

Kuusisen klubin murhien uhrien muistotaulu.
Liisa Savolainen (5. elokuuta 1897 Pietari – 31. elokuuta 1920 Pietari) oli pietarinsuomalainen kommunisti, joka oli yksi Kuusisen klubin murhien uhreista.
Savolainen oli pietarilaisen työmiehen tytär, joka kuului Suomen kommunistisen puolueen perustajajäseniin. Hän työskenteli Jukka Rahjan sihteerinä sekä toimitsijana ja konttoristina SKP:n sotilasjärjestössä.
Savolainen kuoli SKP:n ”revolveriopposition” tekemien niin sanottujen Kuusisen klubin murhien uhrina 31. elokuuta 1920 Pietarissa. Savolainen on haudattu yhdessä seitsemän muun uhrin kanssa Pietarin Mars-kentälle, ja hänen nimensä löytyy paikalla olevasta Elokuun kommunardien hautakivestä.
Liisa Savolaisen ja seitsemän muun Kuusisen klubin murhien uhreille pystytetty muistokivi Mars-kentällä, Pietarissa.
Emil Saarinen (näyttelijä)

Emil Johannes Saarinen (27. marraskuuta 1907 Hämeenkyrö – 21. joulukuuta 1993 Turku) oli suomalainen näyttelijä. Hän oli laaja-alainen ja pidetty teatterinäyttelijä erityisesti kotikaupungissaan Turussa.
Näyttelijänuransa ensimmäisen kiinnityksen Saarinen sai Turun Työväen Teatteriin, jossa hän esiintyi viisivuotiskauden 1929–1934. Tämän jälkeen hän näytteli muun muassa Viipurin, Kuopion, Porin ja Tampereen teattereissa, kunnes hän palasi vuonna 1947 Turkuun, edellisenä vuonna perustettuun Turun kaupunginteatteriin. Hän oli kaupunginteatterin näyttelijänä siitä lähtien aina vuoteen 1971 saakka, jolloin hän jäi eläkkeelle. Hän kuitenkin jatkoi näyttelijäntyötä pitkään vielä tämän jälkeenkin.
Saarinen teki teatterinäyttämöillä monia suuria rooleja, kuten Daniel Hjort, Raskolnikov (Rikos ja rangaistus), Faust (Faust), Volpone (Volpone) sekä Halme (Täällä Pohjantähden alla). Hän esiintyi myös televisiossa ja elokuvissa. Saarisella oli näyttelijänrooli ainakin Risto Orkon elokuvassa Ja alla oli tulinen järvi (1937), Aarne Kivimäen elokuvassa Huijarien huvittavat huiputtajat (1945) sekä Ilmari Unhon elokuvissa Minä elän (1946) ja Ruusu ja kulkuri (1948).
Saarinen sai uransa aikana tunnustuksena muun muassa Turun taiteilijaseuran Teatterikerhon jakaman Esko-patsaan ja myöhemmin Turun Teatterikerhon jakaman Wenander-patsaan. Vuonna 1969 hänet palkittiin elämäntyöstään myös Pro Finlandia-mitalilla. Saarisen puoliso oli näyttelijä Kaarina Vahtonen.
Linea Søgaard-Lidell

| Linea Søgaard-Lidell> Euroopan parlamentin jäsen |
| --- | --- |
 Tanska 2020–2022  
Kansanedustaja
 Kööpenhaminan vaalipiiri 2022–  
Henkilötiedot
Syntynyt: 30. maaliskuuta 1987 (ikä 37) Aarhus, Tanska
Kansalaisuus:  tanskalainen
Tiedot
Puolue:  Venstre
Koulutus:  Aarhusin yliopisto
Aiheesta muualla
www.linealidell.com
Linea Søgaard-Lidell (s. 30. maaliskuuta 1987 Aarhus) on tanskalainen kokoomuspoliitikko. Hän on ollut Euroopan parlamentin jäsen vuosina 2020–2022 ja kansankäräjien jäsen vuodesta 2022.
Aiheesta muualla

Linea Søgaard-Lidell Tanskan kansankäräjien verkkosivuilla (tanskaksi)
Linea Søgaard-Lidell Euroopan parlamentin jäsenet. Euroopan parlamentti.
Leverettin jäätikkö

Leverettin jäätikkö
class=notpageimage|
Sijainti Etelämantereen kartalla.
Leverettin jäätikkö on Etelämantereella sijaitseva noin 80 kilometriä pitkä ja 4,8–6,5 kilometriä leveä jäätikkö. Se rajautuu Stanfordin ja Kalifornian tasankoihin, Tapleyvuoriin, Harold Byrdin vuoriin, Scottin jäätikköön ja Rossin jäähyllyyn. Jäätikön löysi joulukuussa 1929 Byrdin Etelämantereen retkikunta, joka nimesi sen geologi Frank Leverettin mukaan.
Egyptiläisten jumalten pyhäkkö (Marathon)

| Egyptiläisten jumalten pyhäkkö |
| --- | --- |
 Egyptiläisten jumalten pyhäkön rauniot.
Sijainti:  Brexíza, Marathónas, Itä-Attika, Attika, Kreikka
Koordinaatit:  38°06′09″N, 23°58′48″E
Rakennustyyppi:  pyhäkkö
Valmistumisvuosi:  n. 160
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Egyptiläisten jumalten pyhäkkö oli antiikin aikainen egyptiläisille jumalille omistettu pyhäkkö Itä-Attikassa Kreikassa lähellä Marathonia. Sen arkeologinen kohde sijaitsee nykyisessä Brexízassa Ágios Panteleímonaksen kylän ja Néa Mákrin kaupungin välillä.
Historia

Egyptiläisten jumalten pyhäkkö oli omistettu Serapikselle, Osirikselle, Isikselle ja Horukselle. Näiden kultti oli tullut Kreikkaan Egyptistä 300-luvulla eaa. Marathonin lähellä olleen pyhäkön rakennutti Herodes Atticus roomalaisella kaudella noin vuonna 160. Hän oli kotoisin seudulta ja eli siellä jälleen vaimonsa kuoleman jälkeen. Hänen kerrotaan harjoittaneen alueella filosofista toimintaa.
Pyhäkön aluetta kaivoi ensimmäisenä ranskalainen Louis-François-Sébastien Fauvel vuonna 1789 etsiessään Ateenalaisten hautakumpua. Pyhäkön järjestelmälliset arkeologiset kaivaukset suoritettiin vuosina 2001–2008 arkeologi Ifigéneia Dekoulákoun johdolla.
Rakennus

Pyhäkkö sijaitsi Attikan itärannikolla Marathonin tasangon etelälaidalla noin 1,5 kilometriä etelään Ateenalaisten hautakummusta. Se oli rakennettu soiseen paikkaan, joka muistutti pientä saarta, ja tunnetaan nykyisin nimellä Mikró Élos, ”Pieni suo”. Pyhäkkö jäljitteli tässä Tiburin Hadrianuksen huvilaan kuulunutta Serapeionia sekä alkuperäistä Serapeionia Egyptin Kanopoksessa.
Pyhäkkokokonaisuuden koko oli noin 3 900 neliömetriä. Se koostui kahdesta muurin ympäröimästä pihasta. Toinen eli pääpiha oli lähes neliömäinen, ja sen jokaisella sivulla oli sisäänkäynti, jota reunusti kaksi patsasta ulkopuolella ja kaksi sisäpuolella. Kussakin patsasparissa toinen patsas oli faaraomainen Osiris ja toinen Isis, joka oli esitetty kreikkalaisena jumalattarena, yleensä Afroditena tai Demeterinä. Patsaat oli tehty Pentelikonvuoren marmorista ja pystytetty korkeille jalustoille. Sisäänkäynnit johtivat cryptoporticuksella varustetulle terassille, jolla oli pyramidinmuotoinen rakennelma.
Paikalta on löydetty lukuisia egyptiläisten jumalten patsaita, mukaan lukien neljä Isiksen patsasta, keisareiden Lucius Verus ja Marcus Aurelius patsaat sekä suuria rituaalilamppuja. Alkuperäisveistokset ovat Marathonin arkeologisessa museossa. Niiden alkuperäisellä paikalla raunioissa on kopiot.
Rakennuskokonaisuuteen kuuluivat myös roomalainen kylpylä, joka sijaitsee pyhäköstä noin 40 metriä kaakkoon, sekä suuri ovaalinmuotoinen kala-allas. Kylpylä toimi rituaalipuhdistautumisen paikkana ennen kulttimenoja, ja säilyi käytössä vielä 300-luvulle saakka. Nykyisin raunioiden lähellä on Pyhälle Kyriakelle (Agía Kyriakí) omistettu kirkko.
Aiheesta muualla

Kuvia tai muita tiedostoja aiheesta Egyptiläisten jumalten pyhäkkö Wikimedia Commonsissa
Isistä esittävä patsas Egyptiläisten jumalten pyhäköstä Marathonin arkeologisessa museossa.
Egyptiläisten jumalten pyhäkön rauniot.
Egyptiläisten jumalten pyhäkön veistoksia Marathonin arkeologisessa museossa.
Lieksan lento-onnettomuus 1939

Lieksan lento-onnettomuus tapahtui 5. kesäkuuta 1939 Lieksassa kun kellukkeilla varustettu Cessna C-145 Airmaster -matkustajalentokone OH-YNB syöksyi Pielisjärveen ollessaan palaamassa yleisölennätykseltä. Onnettomuudessa kuoli koneen ohjaaja ja matkustajina olleet kaksi aikuista ja kolme lasta.
Tehtailija ja maanviljelijä Yrjö Nissisen omistama lentokone oli palaamassa kello 12.30 yleisölennätykseltä kun se laskeutuessaan Lieksanjoen suulle menetti tasapainonsa sakaten loppukaarrossa ja syöksyi noin 50 metrin korkeudesta nokka edellä Pielisjärveen murskautuen lähes täysin ja upoten parin metrin syvyyteen. Onnettomuudessa saivat surmansa koneen ohjaaja ylikersantti Pentti Olavi Ruotanen (s. 1914) ja matkustajina olleet johtaja Antti Kettunen (s. 1897), piiriesimies A. Mikkonen (s. 1899) sekä Mikkosen lapset Anja Tuulikki (s. 1929), Tuomo Juhani (s. 1931) ja Hannu Olavi (s. 1935).
Koneen ohjauslaitteissa ja moottorissa ei havaittu onnettomuustutkinnassa vikoja eikä kone myöskään ollut ylikuormitettu. Onnettomuuden pääteltiin johtuneen ohjausvirheestä kun koneen nopeus pieneni loivassa kaarroksessa liikaa ja kone joutui syöksykierteeseen.
Onnettomuuskone oli saapunut Suomeen vastikään Yhdysvalloista ja sitä oli ollut tarkoitus käyttää muun muassa sairaskuljetuksiin, huvilennätyksiin ja tilapäisiin matkustajien kuljetuksiin. Nissinen oli hankkinut koneen uutena Karhumäen veljesten välityksellä jotka myös kokosivat koneen Keljossa ja asensivat siihen kellukkeet. Onnettomuudessa kuollut koneen ohjaaja Ruotanen oli Karhumäen oppilas ja sotilaslentäjä. Vakuutusyhtiö Fennia lunasti koneen hylyn jonka Karhumäen veljekset ostivat ja kunnostivat sitten antaen koneelle nimeksi Tähti. Kone myytiin Ruotsiin maaliskuussa 1945 ja siellä se sai tunnuksen SE-ANO. Kone tuhoutui onnettomuudessa Saivartuottarin alueella Ruotsissa 1949, joitakin sen osia on säilynyt Arlandan museokokoelmissa.
Aiheesta muualla

Onnettomuuskone (OH-YNB, Cessna C-145) on vedetty Lieksanjoen rantaan lento-onnettomuuden jälkeen, Pielisen museon kuvakokoelmat (Finna) (Arkistoitu – Internet Archive)
Lieksan lento-onnettomuudessa (5.6.1939) menehtyneiden hautajaissaattue on edennyt Siltakadulle, Anna Hiltusen valokuva. Pielisen museo, Leila Turusen kokoelma (Finna)[vanhentunut linkki]
OH-YNB:n asiakirjat digitoituna Kansallisarkistossa (Arkistoitu – Internet Archive)
Onnettomuuden tiedot Aviation Safety Networkissa